عمان خاریجی ایشلر ناظیری روسیا-دا سفرده دیر
روسیا خاریجی ایشلر ناظیری سرگئی لاوروف و عمان سلطانلیغینین خاریجی ایشلر ناظیری یوسف بن علوی روسیانین پایتاختی مسکوا-دا گؤروشدولر.
روسیا خاریجی ایشلر ناظیری سرگئی لاوروف و عمان سلطانلیغینین خاریجی ایشلر ناظیری یوسف بن علوی روسیانین پایتاختی مسکوا-دا گؤروشدولر.
گؤروشدن سونرا بیرگه مطبوعات کنفرانسی کئچیریلدی.
لاوروف مطبوعات کنفرانسیندا چیخیش ائدهرک، اؤتن هفته روسیانین سوچی شهرینده تورکیه-روسیا-ایران اوچ طرفلی ذیروه توپلانتیسینین کئچیریلدیگینی خاطیرلاتدی و سؤزونه بئله داوام ائتدی: "آستانا فورماتینین ضمانتچی اؤلکهلری اولاراق سوریه-ده کی پروبلئمی حل ائتمک اوچون سعی گؤستریریک. سوریه-نین عرب بیرلیگینه قاییتماسی دمشقه عرب اؤلکهلری ایله موناسیبتلرینی نورماللاشدیماغا کؤمک ائدهجک".
اورتا دوغو و افریقانین قوزیی ینده کی حادثهلره گؤره ناراحاتلیغینی دیله گتیرن لاوروف: "فیلیسطین پروبلئمینین حل ائدیلمهسی روسیانی دا یاخیندان ماراقلاندیریر. پروبلئمین حل ائدیلمهسی اوچون اوراداکی قوهلر دیالوقا گیرمهلی و تهدیدلره قارشی دایانا بیلمهلری اوچون گوجلرینی بیرلشدیرمهلیدیرلر" ایفادهلرینی ایشلتدی.
لاوروف روسیانین کؤرفز بؤلگهسینده تهلوکسیزلیگین تامین اولونماسینین طرفداری اولدوغونو بیلدیرهرک: "روسیا دا هر زامان عمان کیمی یمن-ده کی موناقیشهنین اوراداکی بوتون سیاسی قوهلرین دیالوقو ایله حل ائدیلمهسینی ایستییر. بیز بو سیاسی قوهلرله ایشلییریک. اونلارین بیر آرایا گلمهسی اوچون الیمیزدن گلنی ائدیریک. عمان-دا بیزی بو مسئلهده دستکلییر" دئدی.
عمان خاریجی ایشلر ناظیری یوسف بن علوی ده سوریه و عرب اؤلکهلرینی بیرلشدیرن بیر چوخ پروبلئمین اولدوغونا دقتی چکدی.
علوی فیلیسطین و ایسراییل آراسینداکی پروبلئمه توخوناراق: " فیلیسطین موستقیل دؤولتینین قورولماسی بولگه یه ثابتلیک گتیرهجک. بؤلگهنین بونا احتیاجی وار. فیلیسطین پروبلئمینی حل ائتمک اوچون سعی صرف ائتمهلی و یئنی گؤروشلر فورمالاشدیرمالیییق . بو پروبلئمله مشغول اولان هر کسه کؤمک ائتمهیه حاضیریق" دئدی.
ایلگیلیلی خبرلر
رئیسی، سنی بیر کوردو دینی آزلیقلار ایله ائتنیک قروپلاردان مسئول مشاویر تعیین ائتدی
ایران جمهورباشقانلیغینین وئردیگی آچیقلامایا گؤره، رئیسی، سنندجده آنادان اولان عبدالسلام کریمینی اؤزونه مشاویر تعیین ائتدی
ایران-دا کوروناویروسدان اؤلنلرین سایی 124 مین نفری کئچیب
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
قندهاردا مسجیده بومبالی سالدیری
شیعهلره عاید امام بارگاه فاطمیه مسجیدینده، جمعه نامازی قیلینارکهن انتحار سالدیریسی گرچکلشدیریلدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab